CELEX: 32021D1339
Language: hu
Date: 2021-08-11 00:00:00
Title: A Bizottság (EU) 2021/1339 végrehajtási határozata (2021. augusztus 11.) az (EU) 2018/2048 végrehajtási határozatnak a honlapokra és mobilalkalmazásokra vonatkozó harmonizált szabvány tekintetében történő módosításáról (EGT-vonatkozású szöveg)

2021.8.12.   
            
            
               HU
            
            
               Az Európai Unió Hivatalos Lapja
            
            
               L 289/53
            
         
      
         A BIZOTTSÁG (EU) 2021/1339 VÉGREHAJTÁSI HATÁROZATA
         (2021. augusztus 11.)
         az (EU) 2018/2048 végrehajtási határozatnak a honlapokra és mobilalkalmazásokra vonatkozó harmonizált szabvány tekintetében történő módosításáról
         (EGT-vonatkozású szöveg)
      
      
         AZ EURÓPAI BIZOTTSÁG,
         
            tekintettel az Európai Unió működéséről szóló szerződésre,
         
         
            tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         
         mivel:
         
            
                        (1)
                     
                     
                        Az (EU) 2016/2102 európai parlamenti és tanácsi irányelv (2) 6. cikke (1) bekezdésének megfelelően azon honlapok és mobilalkalmazások tartalmáról, amelyek megfelelnek azon harmonizált szabványoknak vagy azok részeinek, amelyek hivatkozási adatait a Bizottság közzétette az Európai Unió Hivatalos Lapjában, vélelmezni kell, hogy megfelelnek a szóban forgó irányelv 4. cikkében foglalt azon akadálymentesítési követelményeknek, amelyekre e szabványok vagy azok részei vonatkoznak.
                     
                  
         
            
                        (2)
                     
                     
                        A C(2017) 2585 végrehajtási határozat alapján a CEN, a CENELEC és az ETSI módosította az EN 301 549 v2.1.2 (2018-08) harmonizált szabványt, amelynek hivatkozásait az (EU) 2018/2048 bizottsági végrehajtási határozat (3) melléklete tartalmazza. Ennek eredményeként elfogadták az EN 301 549 v3.2.1 (2021-03) módosító harmonizált európai szabványt.Az EN 301 549 v3.2.1 (2021-03) harmonizált európai szabvány meghatározza többek között a honlapok és a mobilalkalmazások akadálymentesítésére vonatkozó műszaki követelményeket, továbbá tartalmazza a szabvány vonatkozó rendelkezései és az (EU) 2016/2102 irányelv 4. cikkében meghatározott akadálymentesítési követelmények közötti megfeleltetést.
                     
                  
         
            
                        (3)
                     
                     
                        Az EN 301 549 v3.2.1 (2021-03) harmonizált szabvány frissíti többek között az A. melléklet A.1. és A.2. táblázatában szereplő megfeleltetéseket, amelyek megalapozzák az (EU) 2016/2102 irányelvnek való megfelelés vélelmét. A szabvány ezenkívül az E. mellékletben a szabvány használatára vonatkozó iránymutatást, az F. mellékletben pedig a változásokkal kapcsolatos további információkat tartalmaz.
                     
                  
         
            
                        (4)
                     
                     
                        A Bizottság a CEN-nel, a CENELEC-cel és az ETSI-vel közösen értékelte, hogy az EN 301 549 v3.2.1 (2021-03) harmonizált európai szabványnak a CEN, a CENELEC és az ETSI által kidolgozott érintett rendelkezései megfelelnek-e a C(2017) 2585 végrehajtási határozatban meghatározott felkérésnek.
                     
                  
         
            
                        (5)
                     
                     
                        Az értékelés eredményeként megállapítást nyert, hogy az EN 301 549 v3.2.1 (2021-03) harmonizált európai szabvány vonatkozó rendelkezései megfelelnek az általuk lefedni kívánt, a C(2017) 2585 végrehajtási határozat II. mellékletében meghatározott követelményeknek. Ezért a szóban forgó szabvány hivatkozását indokolt közzétenni az Európai Unió Hivatalos Lapjában.
                        
                     
                  
         
            
                        (6)
                     
                     
                        Következésképpen az EN 301 549 v2.1.2 (2018-08) harmonizált szabvány hivatkozásait vissza kell vonni az Európai Unió Hivatalos Lapjából, mivel az említett szabványt az EN 301 549 v3.2.1 (2021-03) harmonizált európai szabvány módosította.
                     
                  
         
            
                        (7)
                     
                     
                        Annak érdekében, hogy elegendő idő álljon rendelkezésre az EN 301 549 V3.2.1 (2021-03) harmonizált szabvány alkalmazására való felkészülésre, az EN 301 549 v2.1.2 (2018-08) harmonizált szabvány visszavonásának alkalmazását el kell halasztani.
                     
                  
         
            
                        (8)
                     
                     
                        Az (EU) 2018/2048 végrehajtási határozatot ezért ennek megfelelően módosítani kell.
                     
                  
         
            
                        (9)
                     
                     
                        A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                     
                  
         ELFOGADTA EZT A HATÁROZATOT:
      
      
         
            
               1. cikk
            
            Az (EU) 2018/2048 végrehajtási határozat melléklete e határozat mellékletének megfelelően módosul.
         
         
            
               2. cikk
            
            Ez a határozat az Európai Unió Hivatalos Lapjában való kihirdetésének napján lép hatályba.
            A melléklet 1. pontját 2022. február 12-től kell alkalmazni.
         
      
      
         
            Kelt Brüsszelben, 2021. augusztus 11-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
      
      
         (1)  HL L 316., 2012.11.14., 12. o.
      
      
         (2)  Az Európai Parlament és a Tanács (EU) 2016/2102 irányelve (2016. október 26.) a közszférabeli szervezetek honlapjainak és mobilalkalmazásainak akadálymentesítéséről (HL L 327., 2016.12.2., 1. o.).
      
         (3)  A Bizottság (EU) 2018/2048 végrehajtási határozata (2018. december 20.) a honlapokra és mobilalkalmazásokra vonatkozó, az (EU) 2016/2102 európai parlamenti és tanácsi irányelv támogatására kidolgozott harmonizált szabványról (HL L 327., 2018.12.21., 84. o.).
   
   
      
         MELLÉKLET
         Az (EU) 2018/2048 végrehajtási határozat mellékletében szereplő táblázat a következőképpen módosul:
         
                     1.
                  
                  
                     Az 1. sort el kell hagyni.
                  
               
                     2.
                  
                  
                     A táblázat a következő 2. sorral egészül ki:
                     
                                 Sz.
                              
                              
                                 Hivatkozás a szabványra
                              
                           
                                 „2.
                              
                              
                                 EN 301 549 V3.2.1 (2021-03)
                                 IKT-termékekre és -szolgáltatásokra vonatkozó akadálymentesítési követelmények”